วัดคลองชวดลากข้าว

วัดคลองชวดลากข้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 16 บ้านวัดใหม่ ตำบลบางพลีใหญ่ อำเภอบางพลี จังหวัดสมุทรปราการ ที่ดินที่ตั้งวัดมีเนื้อที่ 9 ไร่ โฉนดที่ดินเลขที่ 2057 วัดคลองชวดลากข้าวได้รับอนุญาตให้สร้างเมื่อวันที่ 24 พฤษภาคม พ.ศ. 2521 โดยมีนายสุข สังข์คง เป็นผู้ถวายที่ดินและดำเนินการสร้างวัด กระทรวงศึกษาธิการได้ประกาศตั้งเป็นวัดเมื่อวันที่ 23 พฤศจิกายน พ.ศ. 2525 ได้ชื่อตามท้องที่ตั้งวัด และได้รับพระราชทานวิสุงคามสีมาเมื่อวันที่ 1 พฤศจิกายน พ.ศ. 2533 เขตวิสุงคามสีมากว้าง 30 เมตร ยาว 60 เมตร เจ้าอาวาสนับตั้งแต่เริ่มสร้างวัดขึ้นเมื่อ พ.ศ. 2520 เป็นต้นมา พื้นที่วัดเป็นที่ราบลุ่ม แวดล้อมไปด้วยที่เอกชนและคลอง อาคารเสนาสนะในวัดได้แก่ อุโบสถ มีพระประธานนามว่า หลวงพ่อชนะชัย หน้าตักกว้าง 3 ศอก 9 นิ้ว สูง 3 เมตร อัญเชิญมาจากจังหวัดสุพรรณบุรี กุฏิสงฆ์ จำนวน 2 หลัง ส่วนมากเป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 24 เมตร สร้างเมื่อ พ.ศ. 2521 ศาลากลางน้ำ 1 หลัง และศาลาท่าน้ำ 1 หลัง อ้างอิง